Author: Stefka Todorova
Last saved by: Mariana Georgieva
Company: HP Inc.

П Р О Т О К О Л  № 9
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 22.03.2023 г. 

Днес, 22.03.2023 г. /сряда/ от 9.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров

На заседанието присъстват: Стефка Тодорова и Светла Кирилова, главни експерти – съдебна администрация, и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 14.03.2023 г. – 20.03.2023 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 14.03.2023 г. – 20.03.2023 г. и

	1.1. ПРИЕМА ЗА СВЕДЕНИЕ уведомлението от председателя на Апелативен съд – София за прекратяване на трудовото правоотношение със съдебен служител на длъжност „служител по сигурността на информацията“, считано от 01.03.2023 г. 
и
ДАВА СЪГЛАСИЕ за предприемане на действия по назначаване на съдебен служител по реда на чл. 343 от ЗСВ и чл. 138 от ПАС за 1 /една/ щ. бр. за длъжност „служител по сигурността на информацията“ в Апелативен съд – София. 

	1.2. ПРИЕМА ЗА СВЕДЕНИЕ уведомлението от председателя на Районен съд – Бяла Слатина за предстоящо прекратяване на трудовото правоотношение със съдебен служител на длъжност „съдебен деловодител“, считано от 05.04.2023 г. 
и
	ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и назначаване на съдебен служител по реда на чл. 68, ал. 1, т. 4 от КТ до назначаване на титуляр в Районен съд – Бяла Слатина.

1.3. ПРИЕМА ЗА СВЕДЕНИЕ уведомлението от и. ф. председателя на Окръжен съд – Хасково за свободния щат за длъжност „управител сгради“
и 
	ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „управител сгради в Окръжен съд – Хасково.

	1.4. ПРИЕМА ЗА СВЕДЕНИЕ уведомлението от председателя на Районен съд – Варна за предстоящо прекратяване на трудовото правоотношение със съдебен служител на длъжност „съдебен деловодител“, считано от 03.04.2023 г.
	и 
	НЕ ВЪЗРАЗЯВА назначаването по реда на чл. 343, ал. 2 на съдебен служител, заемащ длъжността „призовкар“ на длъжност „съдебен деловодител, след освобождаване на щ. бр., считано от 03.04.2023 г.
ДАВА СЪГЛАСИЕ за предприемане на действия по назначаване на съдебен служител по реда на чл. 343 от ЗСВ и чл. 138 от ПАС за 1 /една/ щ. бр. за длъжност „призовкар“ в Районен съд – Варна. 

2. ОТНОСНО: Решение на Комисия „Професионална квалификация и информационни технологии“ към Пленума на ВСС по протокол № 3/13.03.2023 г. във връзка с предложение рег. индекс ВСС-4733/28.02.2023 г. от председателя на Окръжен съд – Силистра за разкриване на 1 /една/ щ. бр. за длъжност „системен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „системен администратор“ по щата на Окръжен съд – Силистра.
Щатната бройка ще бъде осигурена от неразпределените щатове, отпуснати целево за длъжността „системен администратор“, с което щ. бр. за тази длъжност ще бъдат изчерпани.
МОТИВИ: По щат ОС-Силистра разполага с 1 щ. бр. за длъжност „системен администратор“, който обслужва 107 работни точки /мрежови устройства/ като има и допълнителен брой устройства, които се поддържат от системния администратор като скенери, принтери, диктофони, проектор, електронни подписи и др. В допълнение служителят поддържа и съществуващия софтуер и хардуер и различни електронни системи в РС-Дулово, т. к. съдът не разполага с щат за „системен администратор“. Съгласно приетите с решение на Пленума на ВСС по протокол 23/05.06.2014 г., т. 2.2 Правила относно придобиване на хардуер и софтуер и необходимостта от отпускане на щат за системни администратори в ОСВ при наличие на 100 до 200 работни точки са необходими 2 щ. бр. за „системен администратор“. Предвид броя на работните точки – 107 и това, че в съда има само един щат за длъжността се налага непрекъснато присъствие и при ползване на отпуск или болничен се налага служителят да работи дистанционно, поради което искането на председателя на ОС-Силистра е основателно.
2.2. ИЗПРАЩА на комисия „Бюджет и финанси“, за сведение.

3. ОТНОСНО: Искане рег. индекс ВСС-5386/21л03.2023 г. от председателя на Районен съд - Бургас за трансформиране на 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ в 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Предлага на Съдийската колегия към ВСС, на основание чл. 30, ал. 5, т. 8 от ЗСВ да ОПРЕДЕЛИ броя на съдебните служители в Районен съд – Бургас от 86 щ. бр. в 85 щ. бр. чрез ТРАНСФОРМИРАНЕ на 1 /една/ свободна щ. бр. за длъжност „съдебен секретар“ и 1 /една/ свободна щ. бр. за длъжност „съдебен деловодител“ в 1 /една/ щ. бр. за длъжност „съдебен помощник“.
МОТИВИ: По щат Районен съд – Бургас разполага с 35 щата за съдия, подпомагани от 86 щата за съдебни служители. Считано от м. юни 2021 г. е увеличена щатната численост на РС-Бургас с една щ. бр. за съдия. Съотношението съдии и съдебни помощници е 7 към 1, което е по-ниско от предложеното от КСА-СК 5 към 1. Съотношението съдебни служители/съдии – 2,46, което е под средното за ОС – 2,95 и трайно високата за последните четири години натовареност на съда е достатъчно основание да бъде извършена исканата от председателя на съда трансформация. 

3.2. Изпраща решението на комисия „Бюджет и финанси“, за становище по финансовата обезпеченост.
3.3. При положително становище на комисия „Бюджет и финанси“ внася в Съдийска колегия на ВСС за разглеждане и произнасяне.

ПРЕДСЕДАТЕЛ 			
НА КОМИСИЯТА:           /п/
				БОЯН НОВАНСКИ

	ЧЛЕНОВЕ:	
				    
Боян Магдалинчев ..…/п/….……

Стефан Гроздев………/п/……….

Севдалин Мавров ……/п/......…..

Драгомир Кояджиков……/п/…...